**Rumpu ry**

**KOKOUSMUISTIO 25.9.2023 VUOSIKOKOUS**

Aika: ma 25.9.2023, Ylämyllyn koulu, Jyrin ruokala, Patteristontie 12 C, 80400 Ylämylly

Kokouksessa käytiin läpi erillisen esityslistan mukaiset vuosikokouksen asiat kuten tilinpäätös, vuosikertomus ja toiminnantarkastajien/tilintarkastajien lausunto, joista löytyy pöytäkirja. Kävimme keskustelua menneen kauden tapahtumista ja menoista. Todettiin taikurin ja Mika Törrön vierailujen olleen koulun oppilaiden mielestä onnistuneet valinnat.

Vuosikertomuksen yhteydessä kävimme keskustelua joulumyyjäisten ajankohdasta vuonna 2022, jolloin sattui monta tapahtumaa samalle viikonlopulle, vaikka siinä oli jo huomioitu muita lähialueen tapahtumia.

Toimintasuunnitelmaa läpi käydessä todettiin jo toteutuneen ekaluokkalaisten illan olleen hyvin onnistunut.

Hallituksen puheenjohtajaksi valittiin jatkamaan Anne Salmensuo.

Muiden asioiden kohdalla kävimme keskustelua yhteisöllisestä oppilashuoltoryhmästä, jonka aiheena on turvallisuus. Paikalle tulee vanhempainyhdistyksen edustaja, apulaisrehtori Pirjo Pasanen toivotti tervetulleeksi paikalle kaikki halukkaat. Mitä turvallisuushuomioita on koulun oppilailla, käsitellään myös nuorisoedustajan huomiot. Toivotaan, että saataisi hyviä ehdotuksia, mitä toimia voitaisi tehdä tulevaisuudessa.

Somesta tullut esille, miten someinfluensserit ovat tuoneet mukanaan outfit-maksuja. Näitä on jouduttu jo alakoulun puolella selvittelemään kiusaamisen puitteissa. Lasten kesken kysellään toisten vaatteiden aitoudesta ja hinnoista. Nämä ovat asioita, joihin olisi hyvä kiinnittää kodeissa huomiota. Paloaukean puolella on otettu tiukka asenne tähän asiaan ja alettu puhumaan asian yhteydessä henkisestä väkivallasta.